ร้านเก่าแก่ย่านบางรัก สุรวงศ์ มีชื่อเสียงไม่ต่างจากข้าวขาหมูบางรักเลย คิดถึงข้าวหน้าเป็ดต้องกินที่ร้านเท่านั้นถึงจะฟิน เป็ดตัวใหญ่ เนื้อไม่เหนียว ไม่เหม็นสาบ ทานกับน้ำซอสสูตรพิเศษ ของทางร้านฟินสุดๆไปเลยคร้า ส่วนบรรยากาศภายในร้านก็พอได้ค่ะ มีที่นั่งพอสมควร แต่ในร้านเป็นห้องพัดลม มีที่นั่งประมาน 8 โต๊ะ มีบริการน้ำชาเย็นด้วย(ชาจีนค่ะ) ส่วนร้านหาง่ายค่ะติดถนนเลย ตรงข้ามโรบินสันบางรัก เดินเลยมานิดนึงนร้า เดินทางง่ายมา Btsก็ได้ค่ะ (Bts. สะพานตากสิน) ด้านหน้าร้านก็มีเป็ดแขวนเต็มหน้าร้าน ติ่มซำเค้าก็รสชาติใช้ได้ค่ะ มีทั้งซาลาเปา ขนมจีบ ในร้านมีเป็ดแช่แข็งขายด้วยนะคะ (ช่วงนี้ใกล้ตรุษจีนแล้วสามารถสั่งจองเป็ดได้นะคะ) ราคาเป็นกันเอง ไม่แพงเป็ดตัวละ 500 บาท 